## Huoltaja luo Wilma-tunnukset itse seuraavasti

Aloita tunnusten luominen sivulta:  <https://eduriihimaki.inschool.fi/connect>  
Syötä sivulle sähköpostiosoitteesi, joka tulee jatkossa olemaan käyttäjätunnuksesi ja paina Lähetä varmistusviesti. Saat sähköpostiisi linkin, jonka avulla pääset aloittamaan tunnuksen luomisen. Mikäli et saa linkkiä, tarkista roskapostikansiosi tai yritä rekisteröityä uudelleen.

Jos huollettavasi on Riihimäen kaupungin järjestämässä esiopetuksessa, valitse tunnusta luodessasi asiointikouluksi lapsen esiopetuspaikka. Jos huollettavasi on esiopetuksessa muualla, valitse asiointikouluksi ”Esiopetus muualla”.   
  
Asiointikoulun valinnan jälkeen sinua pyydetään tunnistautumaan [suomi.fi](http://suomi.fi) -palvelun kautta. Huoltajan tunnuksen luonti ei onnistu, ellet pysty käyttämään vahvaa tunnistautumista. Vahvaa tunnistautumista ei voida käyttää, jos lapsen huollosta on oikeuden päätös, lapsi on sijoitettu tai jos lapsella tai huoltajalla on turvakielto. Näissä tapauksissa ota yhteyttä oppimisen ja koulunkäynnin tuen päällikköön Janina Mäntymaahan ([janina.mantymaa@riihimaki.fi](mailto:janina.mantymaa@riihimaki.fi)).

Tunnistautumisen jälkeen valitse "**Minulla on**" -kohdasta "**huoltajatiedot saatavilla Digi- ja väestötietoviraston kautta**" ja seuraa sen jälkeen Wilman opastamia vaiheita.

## Wilmaan kirjautuminen

Jatkossa kirjaudut Wilmaan osoitteessa***eduriihimaki.inschool.fi***syöttämällä kenttiin käyttäjätunnuksesi (sähköpostiosoitteesi) ja salasanasi. Ole tarkkana, että kirjoitit osoitteen oikein. Riihimäen lukiolla on hyvin samanlainen Wilma-osoite kuin perusopetuksen Wilmalla ja kirjautuminen ei onnistu sieltä.

**Jos sinulla on jo huoltajan Wilma-tunnus Riihimäen perusopetuksessa**

Kirjaudu Wilmaan osoitteessa **edu**riihimaki.inschool.fi ja mene Asetuksista Käyttöoikeudet-sivulle. Paina ”**Lisää rooli**” –painikketta. Valitse "**Minulla on**" -kohdasta "**huoltajatiedot saatavilla Digi- ja väestötietoviraston kautta**".  
Wilma ohjaa sinut hakemaan huoltajuustietoja Asiointivaltuudet-palvelusta. Paina: ”**Hae huollettavasi**”. Palvelu ohjaa sinut Suomi.fi-tunnistautumiseen ja seuraa sen jälkeen Wilman opastamia vaiheita.